《送迮士霖归天台》
元代·贝琼

赤城云气神仙家，千树万树蟠桃花。
十二楼台起花外，石门水长通胡麻。
当时刘郎亦草草，出山却忆山中好。
莫信丹丘日月长，玉人已共桃花老。
山空水流云自飞，刘郎看花须早归。

作者简介：贝琼(1314～1379）初名阙，字廷臣，一字廷琚、仲琚，又字廷珍，别号清江。约生于元成宗大德初，卒于明太祖洪武十二年，年八十余岁。贝琼从杨维桢学诗，取其长而去其短；其诗论推崇盛唐而不取法宋代熙宁、元丰诸家。文章冲融和雅，诗风温厚之中自然高秀，足以领袖一时。著有《中星考》、《清江贝先生集》、《清江稿》、《云间集》等。